DECIZIA COMISIEI
din 30 noiembrie 2009
de modificare a Deciziilor 2002/741/CE, 2002/747/CE, 2003/200/CE, 2005/341/CE, 2005/342/CE, 2005/343/CE, 2005/344/CE, 2005/360/CE, 2006/799/CE, 2007/64/CE, 2007/506/CE și 2007/742/CE în vederea prelungirii perioadei de valabilitate a criteriilor ecologice de acordare a etichetei ecologice comunitare pentru anumite produse
[notificată cu numărul C(2009) 9599]
(Text cu relevanță pentru SEE)
(2009/888/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1980/2000 al Parlamentului European și al Consiliului din 17 iulie 2000 privind sistemul comunitar revizuit de acordare a etichetei ecologice (1), în special articolul 6 alineatul (1) al doilea paragraf,
după consultarea Comitetului pentru etichetare ecologică al Uniunii Europene,
întrucât:
(1)
Decizia 2002/741/CE a Comisiei din 4 septembrie 2002 de stabilire a unor criterii ecologice revizuite pentru acordarea etichetei ecologice comunitare pentru hârtia de copiat și hârtia grafică și de modificare a Deciziei 1999/554/CE (2) expiră la 31 mai 2010.
(2)
Decizia 2002/747/CE a Comisiei din 9 septembrie 2002 de stabilire a criteriilor ecologice revizuite de acordare a etichetei ecologice comunitare pentru becuri electrice și de modificare a Deciziei 1999/568/CE (3) expiră la 30 aprilie 2010.
(3)
Decizia 2003/200/CE a Comisiei din 14 februarie 2003 de stabilire a unor criterii ecologice revizuite de acordare a etichetei ecologice comunitare pentru detergenți de rufe și de modificare a Deciziei 1999/476/CE (4) expiră la 28 februarie 2010.
(4)
Decizia 2005/341/CE a Comisiei din 11 aprilie 2005 de stabilire a criteriilor ecologice, precum și a cerințelor de evaluare și verificare pentru acordarea etichetei ecologice comunitare pentru calculatoare personale (5) expiră la 31 mai 2010.
(5)
Decizia 2005/342/CE a Comisiei din 23 martie 2005 de stabilire a criteriilor ecologice revizuite pentru acordarea etichetei ecologice comunitare pentru detergenți de spălare manuală a vaselor (6) expiră la 31 decembrie 2010.
(6)
Decizia 2005/343/CE a Comisiei din 11 aprilie 2005 de stabilire a criteriilor ecologice și a cerințelor asociate de evaluare și verificare pentru acordarea etichetei ecologice comunitare pentru calculatoare portabile (7) expiră la 31 mai 2010.
(7)
Decizia 2005/344/CE a Comisiei din 23 martie 2005 de stabilire a criteriilor ecologice pentru acordarea etichetei ecologice comunitare pentru detergenți universali și detergenți pentru instalații sanitare (8) expiră la 31 decembrie 2010.
(8)
Decizia 2005/360/CE a Comisiei din 26 aprilie 2005 de stabilire a criteriilor ecologice, precum și a cerințelor de evaluare și verificare aferente pentru acordarea etichetei ecologice comunitare pentru lubrifianți (9) expiră la 31 iulie 2010.
(9)
Decizia 2006/799/CE a Comisiei din 3 noiembrie 2006 de stabilire a criteriilor ecologice revizuite și a cerințelor de evaluare și de verificare corespunzătoare pentru acordarea etichetei ecologice comunitare pentru amelioratorii de sol (10) expiră la 3 noiembrie 2010.
(10)
Decizia 2007/64/CE a Comisiei din 15 decembrie 2006 de stabilire a unor criterii ecologice revizuite și a cerințelor de evaluare și de verificare corespunzătoare pentru acordarea etichetei ecologice comunitare pentru substraturile de cultură (11) expiră la 15 decembrie 2010.
(11)
Decizia 2007/506/CE a Comisiei din 21 iunie 2007 de stabilire a criteriilor ecologice pentru acordarea de etichete ecologice săpunurilor, șampoanelor și balsamurilor de păr (12) expiră la 21 iunie 2010.
(12)
Decizia 2007/742/CE a Comisiei din 9 noiembrie 2007 privind stabilirea criteriilor ecologice de acordare a etichetei ecologice comunitare pentru pompe de căldură acționate electric, pompe de căldură acționată cu gaze și pompe de căldură cu absorbție acționată cu gaze (13) expiră la 9 noiembrie 2010.
(13)
În conformitate cu Regulamentul (CE) nr. 1980/2000, a fost efectuată în timp util o revizuire a criteriilor ecologice, precum și a cerințelor de evaluare și verificare aferente stabilite de aceste decizii.
(14)
Ca urmare a diferitelor stadii în care se găsește procesul de revizuire a deciziilor respective, este necesară prelungirea perioadelor de valabilitate a criteriilor ecologice și a cerințelor de evaluare și verificare aferente stabilite de aceste decizii. Perioada de valabilitate pentru Deciziile 2002/741/CE, 2003/200/CE, 2005/341/CE, 2005/343/CE și 2002/747/CE trebuie prelungită până la 31 decembrie 2010. Perioada de valabilitate pentru Deciziile 2005/342/CE, 2005/344/CE și 2005/360/CE trebuie prelungită până la 30 iunie 2011. Perioada de valabilitate pentru Deciziile 2006/799/CE, 2007/64/CE, 2007/506/CE și 2007/742/CE trebuie prelungită până la 31 decembrie 2011.
(15)
Prin urmare, Deciziile 2002/741/CE, 2002/747/CE, 2003/200/CE, 2005/341/CE, 2005/342/CE, 2005/343/CE, 2005/344/CE, 2005/360/CE, 2006/799/CE, 2007/64/CE, 2007/506/CE și 2007/742/CE trebuie modificate în consecință.
(16)
Măsurile prevăzute în prezenta decizie sunt conforme cu avizul comitetului instituit prin articolul 17 din Regulamentul (CE) nr. 1980/2000,
ADOPTĂ PREZENTA DECIZIE:
Articolul 1
Articolul 5 din Decizia 2002/741/CE se înlocuiește cu următorul text:
„Articolul 5
Criteriile ecologice pentru grupa de produse «hârtie de copiat și hârtie grafică», precum și cerințele de evaluare și verificare aferente rămân valabile până la 31 decembrie 2010.”
Articolul 2
Articolul 5 din Decizia 2002/747/CE se înlocuiește cu următorul text:
„Articolul 5
Criteriile ecologice definite pentru categoria de produse «becuri electrice», precum și cerințele de evaluare și verificare aferente sunt valabile până la 31 decembrie 2010.”
Articolul 3
Articolul 5 din Decizia 2003/200/CE se înlocuiește cu următorul text:
„Articolul 5
Criteriile ecologice pentru categoria de produse «detergenți de rufe», precum și cerințele de evaluare și verificare aferente rămân valabile până la 31 decembrie 2010.”
Articolul 4
Articolul 3 din Decizia 2005/341/CE se înlocuiește cu următorul text:
„Articolul 3
Criteriile ecologice pentru categoria de produse «calculatoare personale», precum și cerințele de evaluare și verificare aferente sunt valabile până la 31 decembrie 2010.”
Articolul 5
Articolul 3 din Decizia 2005/342/CE se înlocuiește cu următorul text:
„Articolul 3
Criteriile ecologice pentru categoria de produse «detergenți de spălare manuală a vaselor» și cerințele de evaluare și verificare aferente sunt valabile până la 30 iunie 2011.”
Articolul 6
Articolul 3 din Decizia 2005/343/CE se înlocuiește cu următorul text:
„Articolul 3
Criteriile ecologice pentru categoria de produse «calculatoare portabile», precum și cerințele de evaluare și verificare aferente sunt valabile până la 31 decembrie 2010.”
Articolul 7
Articolul 3 din Decizia 2005/344/CE se înlocuiește cu următorul text:
„Articolul 3
Criteriile ecologice definite pentru categoria de produse «detergenți universali și detergenți pentru instalații sanitare», precum și cerințele de evaluare și verificare aferente sunt valabile până la 30 iunie 2011.”
Articolul 8
Articolul 4 din Decizia 2005/360/CE se înlocuiește cu următorul text:
„Articolul 4
Criteriile ecologice pentru categoria de produse «lubrifianți», precum și cerințele de evaluare și verificare aferente sunt valabile până la 30 iunie 2011.”
Articolul 9
Articolul 6 din Decizia 2006/799/CE se înlocuiește cu următorul text:
„Articolul 6
Criteriile ecologice pentru grupul de produse «amelioratori de sol», precum și cerințele de evaluare și verificare corespunzătoare sunt valabile până la 31 decembrie 2011.”
Articolul 10
Articolul 5 din Decizia 2007/64/CE se înlocuiește cu următorul text:
„Articolul 5
Criteriile ecologice pentru grupul de produse «substraturi de cultură», precum și cerințele de evaluare și de verificare corespunzătoare sunt valabile până la 31 decembrie 2011.”
Articolul 11
Articolul 4 din Decizia 2007/506/CE se înlocuiește cu următorul text:
„Articolul 4
Criteriile ecologice aplicabile grupei de produse «săpunuri, șampoane și balsamuri de păr», precum și cerințele de evaluare și de verificare aferente sunt valabile până la 31 decembrie 2011.”
Articolul 12
Articolul 4 din Decizia 2007/742/CE se înlocuiește cu următorul text:
„Articolul 4
Criteriile ecologice pentru grupul de produse «pompe de căldură acționate electric, acționate cu gaze sau cu absorbție acționate cu gaze», precum și condițiile de evaluare și verificare aferente sunt valabile până la 31 decembrie 2011.”
Articolul 13
Prezenta decizie se adresează statelor membre.
Adoptată la Bruxelles, 30 noiembrie 2009.